**GRAD DUBROVNIK**

**PRED DVOROM 1**

**20000 DUBROVNIK**

**Žiro račun HR35 24070001 809800009**

**MB 02583020**

**OIB 21712494719**

**Šifra djelatnosti 8411**

**Šifra grada 98**

**Broj RKP 31858**

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2020. GODINE**

1. **BILANCA**

IMOVINA

Stanje imovine na koncu 2020. bilježi povećanje u odnosu na prošlu godinu sa indeksom 99,4 na AOP-u 001.

Ukupna dugotrajna nefinancijska imovina bilježi neznatno smanjenje sa indeksom 99.9 te nema značajnijih odstupanja u odnosu na prošlu godinu a jedino smanjenje se odnosi na prijenos imovine Osnovnoj školi Montovjerni po završetku projekta.

Financijska imovina bilježi smanjenje sa indeksom 94,8 na AOP-u 063 što je evidentirano na manjem stanju novčanih sredstava na računu Grada uslijed krize uzrokovane korona virusom. Potraživanja od prodaje nefinancijske imovine bilježe smanjenje te se odnosi na otkup stanova koje vodi Domouprava, kao i za povrate sredstva građana za stanove koje za nas vodi Agencija Za POS i APN.

U 2020. godini je sukladno pravilniku o proračunskom računovodstvu proveden ispravak vrijednosti za potraživanja starija od 3 godine u 100%-tnom iznosu za potraživanja za prihode od poslovanja, potraživanja od prodaje nefinancijske imovine te za potraživanja za dane zajmove

OBVEZE

Ukupne obveze Grada Dubrovnika na AOP-u 169 bilježe povećanje u odnosu na prošlu godinu sa indeksom 166,4.

Obveze za rashode poslovanja bilježe smanjenje sa indeksom 69,3 na AOP-u 170, a odnose se na smanjenje preuzetih obveza poslovanja uslijed krize.

Obveze za nabavu nefinancijske imovine su evidentirane sa smanjenim indeksom na AOP-u 181 sa indeksom 17,7 zbog smanjenih investicija (nisu se, uslijed krize započinjale nove investicije već su samo završavane već započete). Obveze za kredite i zajmove na AOP-u 198 su povećane zbog novih zaduženja Grada u 2020. godini. U 2020. godini grad se dugoročno zadužio za investicije u infrastrukturu kod Zagrebačke banke. Također su u tijeku godine povećane obveze za kratkoročne kredite dobivene od Državnog proračuna, kao i za beskamatni dugoročni kredit zbog pada prihoda.

Vlastiti izvori na AOP-u 229 bilježe nešto manju vrijednost u odnosu na prošlu godinu sa indeksom od 97,1

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

PRIHODI I PRIMICI

Prihodi poslovanja Grada Dubrovnika su u 2020. godini zabilježili smanjenje sa indeksom 51,3 na AOP-u 001. Navedeno smanjenje je direktno povezano sa pandemijom bolesti COVID-19 uzrokovane virusom SARS-CoV-2 (korona virusa) na cjelokupno gospodarstvo ne samo Grada Dubrovnika i Republike Hrvatske, već cijelog svijeta. Prihodi Grada Dubrovnika su u najvećoj mjeri povezani uz turizam te je zbog toga Grad i pretrpio najveće smanjenje prihoda poslovanja. Jedini prihodi poslovanja koji su zadržali razinu prethodne godine su:

AOP-018 porez na imovinu, koji se odnosi na prodaju stanova na području Grada i evidntira kroz prihod od poreza na nekretnine

AOP-055 Tekuće pomoći proračunu iz drugih proračuna, koji se odnosi na kompenzacijske mjere državnog proračuna

AOP-080 prihod od dividendi, odnosi se na isplatu cjelokupne dividende Luke Dubrovnik

AOP-120 komunalni doprinosi, koji se odnosi na povećanu izgradnju stambenih objekata

Prihodi od prodaje nefinancijske imovine također bilježe snatno smanjenje na AOP-u 289 uslijed izostanka prodaje i prihoda nefinancijske imovine.

Primici od financijske imovine i zaduživanja bilježe značajno povećanje zbog zaduživanja Grada uslijed pandemije bolesti COVID-19 uzrokovane virusom SARS-CoV-2 (korona virusa), kada je za održavanje likvidnosti od države podigao dva kratkoročna kredita te beskamatni kredit uslijed pada prihoda.

Grad se također u 2020. godini zadužio kod Zagrebačke banke za investicije.

RASHODI I IZDACI

Uslijed pada prihoda Grad Dubrovnik je donio odluku o znatnom smanjenju rashoda te su se financirali samo nužni izdaci. Tijekom pandemije su donesene odluke o pomoći gospodarstvenicima u poslovanju te su isplačivane subvencije za poslovanja. Uslijed toga rashodi na AOP-ima 218 i 219 bilježe povećanje.

AOP-230 također bilježi povećanje uslijed nastavka financiranja izgradnje groblja Dubac.

AOP-254 je također na jednakoj razini kao i prošle godine a odnosi se na pomoći građanima u novcu

AOP-267 također bilježi pobećanje uslijed izgubljenih sudskih sporova, koji su plaćeni

Rashodi za nabavu nefinancijske imovine bilježe smanjenje uslijed odustajanja od pojedinih novih projekata zbog pada prihoda. Investicije su nastavljene na projektima koji su bili u tijeku te su isti u završnim fazama. Najveće povećanje se odnosi na izgradnju ceste Most-Osojnik na rashodima za ceste, AOP 358.

Izdaci za financijsku imovinu i otplate zajmova također bilježi smanjenje na AOP-u 518. Navedeno smanjenje se evidentira uslijed zatraženog moratorija na kredit HBOR-a koji se kroz cijelu 2020 godinu nije otplačivao.

1. **OBVEZE**

Stanje obveza na početku izvještajnog razdoblja je iznosila 207.554.538 kuna. U izvještajnom razdoblju je povećan iznos ukupnih obveza za 558.166.007 kuna, dok je u istom razdoblju podmireno 419..402.962 kuna dospjelih obveza.

Stanje obveza na kraju izvještajnog razdoblja iznosi 346.317.603 kuna a raspoređeno je na Obveze za rashode poslovanja 20.619.403 kuna, Obveze za nabavu nefinancijske imovine 3.741.550 kuna te obveze za financijsku imovinu 321.956.650 kuna.

Navedeno povećanje obveza se u najvećem dijelu odnosi na kredit HBOR-a, te novog kredita Zagrebačke banke koji se realiziraju sukladno građevinskim situacijama koje se odrade.

Grad Dubrovnik nema dospjelih nepodmirenih obveza.

1. **PROMJENE U VRIJEDNOSTI I OBUJMU IMOVINE**

Iznos povećanja se odnosi na povećanju vrijednosti obujma neproizvedene dugotrajne imovine u vidu prodaje dijelova zemlje fizičkim osobama. Povećanje proizvedene dugotrajne imovine se odnosi na uknjiženje spremnika za odvojeno prikupljanje otpada bez naknade, sukladno obavijestima Fonda za zaštitu okoliša i energetsku učinkovitost. Promjene u obujmu dionica i udjela u glavnici se odnosi na usklađenje sa SKDD-om i povećanje vrijednosti dionica. Povećanje obujma obveza su negativne tečajne razlike po kreditu u eurima (ZABA). Smanjenje proizvedene dugotrajne imovine se odnosi na prijenos vlasništva nad radovima i opremi koju je Grad vodio za Osnovnu školu Montovjerna. Nakon okončane situacije cjelokupna investicija je predana u vlasništvo Osnovne škole Montovjerna. Također se smanjenje odnosi i na dio opreme donirane Dječjim vrtićima Dubrovnik a sve u sklopu projekta Grad za Djecu. Ostatak smanjenja se odnosi na povrate stanova prijašnjim vlasnicimate isknjiženja istih iz poslovnih knjiga. Smanjenje obujma obveza se odnosi na pozitivne tečajne razlike po kreditu Zagrebačke banke podignutom u 2020. godini.

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

Ukupni rashodi prema funkcijskoj klasifikaciji bilježe smanjenje u odnosu na prethodnu godinu sa indeksom 69,8 na AOP-u 137. Navedeno smanjenje je direktno vezano za pandemiju koronavirusa te je iz tog razloga znatno smanjeno ulaganje u sve segmente. U nastavku dajemo pregled po skupinama:

AOP-001 bilježi smanjenje sa indeksom 86.2, a najvećim dijelom se odnosi na smanjenje plaća zaposlenicima uslijed pandemije

AOP-024 bilježi smanjenje sa indeksom 78,8 pošto je u prošlog godini nabavljeno vvatrogasno vozilo a u 2020. godini tog ulaganja nije bilo

Aop-031 bilježi povećanje sa indeksom 155,6 a odnosi se na ulaganjima u cestovni promet izgradnjom parkirališta, nastavkom izgradnje ceste Most Dr. Franja Tuđmana -Osojnik, Kardinala Stepinca i dr...

AOP-071 bilježi smanjenje uslijed smanjene potrebe za čišćenjem i održavanjem Grada uslijed krize

AOP 078 bilježi smanjenje zbog investicije u stanove u 2019. godini

AOP-103 bilježi smanjenje uslijed skoro potpunog smanjenja financiranja kulturnih događanja kao i znatna smanjenja davanja športskim klubovima

AOP-110 se odnosi na ulaganja u predškolske i osnovno školske objekte, koji su najvećim dijelom odrađeni u 2019. godini, dok se završetak istih evidentirao u 2020. godini

AOP-125 sa indeksom 92,0 što pokazuje da je razina socijalne zaštite socijalno ugroženih zabilježila i najmanje smanjenje uzrokovano svjetskom krizom.

**PRIMLJENI KREDITI**

Grad Dubrovnik je prijašnjim razdobljima zadužen u dvije poslovne banke. U Zagrebačkoj banci za projekt Stanogradnja, te u Hrvatskoj banci za obnovu i razvitak za infrastrukturne projekte (groblje Dubac i Lazareti).

Tijekom 2018. godine Grad se dodatno zadužio za kredit HBOR-a u ukupnom iznosu od 132.510.000 kuna. Kredit se realizira u fazama kako se izvode radovi na projektima koji se financiraju iz njega, te još nije došao na naplatu, ali je u 2020. godini realiziran do kraja.

U 2019. godini Grad se zadužio kod OTP Banke Split za realizaciju projekta izgradnje stanova u Mokošici. Kredit je u fazi počeka te još nije došao na naplatu a također je potpisan i aneks ugovora za ostatak kredita koji je trebao biti realiziran u 2020. godini. Aneksom je realizacija ostatka ugovora produljena za 6 mjeseci.

U 2020. godini uslijed pandemije koronavirusa koje je zahvatilo cijelo gospodarstvo Grad Dubrovnik je od HBOR-a zatražio i dobio moratorij na otplatu anuiteta kao i za interkalarne kamate po kreditu koji je još bio u realizaciji.

U 2020. godini grad se zadužio kod Zagrebačke banke za dugoročni kredit za ulaganje u infrastrukturne projekte.

Grad Dubrovnik je u 2020 godini također podigao dva kratkoročna kredita od Državnog proračuna zbog odgode plaćanja poreza na dohodak koje je Vlada omogućila poduzetnicima i drugi na ime povrata poreza na dohodak.

Također je krajem godine realiziran dugoročni kredit Ministarstva financija uslijed pada prihoda u ukupnom iznosu propisanom Uredbom.

**DANI ZAJMOVI**

Grad Dubrovnik u svome knjigovodstvu ima evidentirane zajmove dane, obrtnicima i studentima u prijašnjim godinama koji se uredno vraćaju ili su pokrenute mjere za naplatu istih.

**UDJELI U TRGOVAČKIM DRUŠTVIMA**

Udjeli u glavnici trgovačkih društava u javnom sektoru upisanih kod Trgovačkog suda na koncu 2020. Iznose 341.987.272,32 te nije bilo povećanja udjela.

Udjeli u trgovačkim društvima izvan javnog sektora iznose 84.787.830,83 a povećani su za usklađenja stanja sukladno obavijesti SKDD-a.

**DANA JAMSTVA**

Grad Dubrovnik je u 2019. godini dao jamstvo za zaduženje tvrtki Vodovod za ulaganje u infrastrukturu koje se u 2020. godini počelo realizirati.

Sva društva uredno izvršavaju svoje obveze po kreditima te nije bilo aktivirano niti jedno jamstvo.

U 2017. godini tvrtka Vododvod Dubrovnik je započela povlačiti sredstva po jamstu za pročistać na Ombli, što je nastavljeno i kroz 2019., te je u 2020. godini započela otplata kredita. Također je tvrtka Vodovod otplatila jedan kredit za koje je Grad dao jamstvo a odnosio se na rekonstrukciju visoke zone Osojnika.

Stanje danih jamstava na dan 31.12.2018. godine je 69.610.603,67 kune.

**DANE SUGLASNOSTI**

Grad Dubrovnik je u 2020. godini dao suglasnost za zaduženje tvrtki Libertas Dubrovnik koja se počela realizirati također kroz 2020. godinu

Sve otplate po kreditima za koje su dane suglasnosti u prošlim godinama se uredno otplaćuju.

U izvanbilančnoj evidenciji Grada Dubrovnika, stanje danih suglasnosti iznosi 17.151.679,86 kuna.

Gradonačelnik

Mato Franković